Държавен вестник, бр. 24, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  24
ДОПЪЛНИТЕЛНА РАЗПОРЕДБА
§ 1. По смисъла на тази методика:
1. „Разумна норма на печалба“ е размер 
на нормата на печалба, който се изчислява 
при спазване на изискванията по чл. 5 от 
Решението на Европейската комисия от 20 
декември 2011 г. относно прилагането на член 
106, параграф 2 от Договора за функциони-
рането на Европейския съюз за държавната 
помощ под формата на компенсация за об-
ществена услуга, предоставена на определени 
предприятия, натоварени с извършването на 
услуги от общ икономически интерес (OB, L 
7, 11.01.2012 г.). Разумната норма на печалба не 
може да надхвърля съответния суапов процент1 
плюс 100 базисни пункта. Съответният суапов 
процент е суаповият процент, чиито падеж и 
валута съответстват на продължителността 
и валутата на акта за възлагане.
2. „Хора с ниски доходи“ са лицата, които 
ползват различни социални помощи към мо-
мента на подаване на искане за ползването 
на универсална услуга.
3. „Цени, определени при обичайни тър-
говски условия“ са цените, прилагани от 
предприятията по чл. 2 за абонати, които 
ползват същите услуги извън ценови пакети.
ЗАКЛЮЧИТЕЛНА РАЗПОРЕДБА
§ 2. Методиката се приема на основание 
чл. 195, ал. 1 от Закона за електронните съ-
общения.
1 https://competition-policy.ec.europa.eu/state-aid/
legislation/sgei/swap-rate-proxiesen en.
1506
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Република Хърватия за 
сътрудничество при бедствия, подписано на 
9 май 2022 г. в София
(Утвърдено с Решение № 64 от 26 януари 
2023 г. на Министерския съвет. В сила от 
1 март 2023 г.)
Правителството на Република България 
и Правителството на Република Хърватия 
(наричани по-нататък „страните“),
като отчитат все по-силно изразяващия 
се трансграничен характер на природните и 
предизвиканите от човека бедствия, необходи-
мостта от навременен и ефективен отговор чрез 
международно сътрудничество и важността 
на координирането на съвместните усилия на 
двете държави в тази сфера,
като подкрепят усилията на Организацията 
на обединените нации, Европейския съюз, 
Организацията на Северноатлантическия 
договор и други международни организации 
и форуми в областта на превенцията, готов-
ността и реагирането при мащабни извънредни 
ситуации, природни и причинени от човека 
бедствия и пожари,
като отчитат, че сътрудничеството в об-
ластта на превенцията, готовността и реаги-
рането може да допринесе за развитието и 
сигурността на държавите на страните,
се споразумяха за следното:
Член 1
Предмет на споразумението
Това споразумение определя общата рамка 
за сътрудничество в областта на превенцията, 
готовността и реагирането при бедствия, както 
и условията и реда за оказване на доброволна 
помощ между страните в случай на бедствие 
на територията на държавата на някоя от тях.
Член 2
Определения
За целите на това споразумение се въвеждат 
следните определения:
а) „бедствие“ е събитие или поредица от 
събития, предизвикани от природни явления, 
инциденти, аварии или други извънредни 
обстоятелства, които засягат или застраша-
ват живота или здравето на населението, 
имуществото или околната среда в размери, 
които изискват предприемането на мерки 
или разполагането на специализирани сили 
и използването на специални ресурси;
б) „страна, искаща помощ“ е страната, 
чиито компетентни органи са се обърнали 
към другата страна с искане за помощ;
в) „страна, оказваща помощ“ е страната, 
чиито компетентни органи оказват помощ на 
страната, отправила искането;
г) „спасителен екип“ е специално обучен 
екип, определен от страната, оказваща помощ, 
за осигуряване на помощта;
д) „звено за гражданска защита“ означава 
подвижен оперативен екип на една от страни-
те, представляващ комбинация от човешки и 
материални ресурси, който може да се опише 
с оглед на способността му за намеса или спо-
ред задачата(ите), която(ито) може да поеме;
е) „оборудване“ са материали, необходи-
ми за предоставяне на помощ, технически 
и транспортни средства, лекарства и меди-
цинска техника, и индивидуално оборудване 
на членовете на спасителния екип и/или на 
експертите;
ж) „средства за подпомагане“ са мате-
риални ресурси, определени за безплатно и 
освободено от налози разпространение сред 
засегнатото население на територията на 
страната, искаща помощ;